Lumbovkos sala
67°49′4.79″ š. pl. 40°31′1.43″ r. ilg.﻿ / ﻿67.8179972°š. pl. 40.5170639°r. ilg.﻿ / 67.8179972; 40.5170639 Lumbovkos sala, Lumbovskio sala (rus. Лумбовский) – sala, ribojanti Lumbovkos įlanką nuo Baltosios jūros, už 1 km nuo Terės kranto (Kolos pusiasalis). Sala priklauso Murmansko sričiai (Rusija). Salos ilgis 3 km, plotis – 2 km. Paviršius kalvotas ir pelkėtas, aukščiausia vieta yra 54 m aukščio kalva salos pietvakariuose. Augalija tundros tipo. Saloje du nedideli ežerai. Salos šiaurės vakaruose stovi žvejų troba. Sala pavaizduota 1682 m. olando Johano van Kioleno (ol. Johannes van Keulen) žemėlapyje.